Sevinc buxtası

Məzmun 
1920-ci il. Azərbaycanda sovet hakimiyyəti yenicə qurulmuşdur. Neft maqnatları üçün yalnız bir yol qalıb: iqtisadi blokada. Ümid yeri də birdir: müharibə nəticəsində əldən düşmüş sovetlər ölkəsi müstəqil şəkildə öz iqtisadiyyatını dirçəldə bilməyəcək. Belə bir şəraitdə Azərbaycan hökuməti qərar qəbul edir: mühəndis Potyomkinin (Panteleymon Krımov) cəsarətli layihəsini həyata keçirmək, dənizin dibindən neft çıxarmaq üçün mədən salmaq. Minlərlə adam, fəhlə-neftçilər, dağ kəndlərindən gələn əhali də bu möhtəşəm tikintiyə toplaşır...

Kinopovest XX əsrin əvvəlində Azərbaycanda baş verən dramatik hadisələri ekranda canlandırır. Burada 20-ci illərdə dünyada birinci dəniz neft mədəninin salınmasından və Bakı fəhlələrinin göstərdikləri misilsiz qəhrəmanlıqlardan, eyni zamanda Sovet Rusiyasının taleyinin Bakı neftinin hasilatından asılı olduğu tarixi şəraitdən bəhs olunur.

 Festivallar və mükafatlar 
1) 1978-ci ildə
Quruluşçu rejissor Eldar Quliyevə, ssenari müəllifi Georgi Mdivaniyə, quruluşçu operator Rasim İsmayılova, quruluşçu rəssam Rafiz İsmayılova və aktyor Əliabbas Qədirova filmə görə Azərbaycan SSR Dövlət Mükafatı verilmişdir.

 Film haqqında 
 Film rejissor assistenti Süleyman Əhmədovun kinoda ilk işidir.
 Filmin I seriyası "Təxribat Sabaha Təyin Olunub", II seriyası isə "Əfsanənin Başlanğıcı" adlanır.
 Quruluşçu rejissor filmlə bağlı müsahibəsində qeyd edir:Kazımzadə, A. “Kinosalnamə” [Eldar Quliyevin "Sevinc buxtası" filminin çəkilişləri haqqında] //Mədəniyyət TV.- 2016.- 12 mart.

 Filmin heyəti 

 Film üzərində işləyənlər 
Ssenari müəllifi: Georgi Mdivani, Eldar Quliyev
Quruluşçu rejissor: Eldar Quliyev
Quruluşçu operator: Rasim İsmayılov
Quruluşçu rəssam: Rafiz İsmayılov
Bəstəkar: Polad Bülbüloğlu
Montaj edən: Tahirə Babayeva
Səs operatoru: Kamal Seyidov
Quraşdırılmış səhnələrin operatoru: Həmzə Əhmədoğlu
Quraşdırılmış səhnələrin rəssamı: Mirzə Rəfiyev
Rejissor: Ramiz Əliyev
Operator: Yuri Varnovski
İşıqçı: A.Məmmədzadə
Rejissor assistenti: Süleyman Əhmədov, Vaqif Əsədullayev

 Rollarda 
Həsənağa Turabov — Əlizadə
Əliabbas Qədirov — Nazim
Panteleymon Krımov — Potyomkin
Həsən Məmmədov — Rüstəmov
Nodar Şaşıqoğlu — Nikolayev
Tanilə Əhmərova — Leyla
Qalina Andreyeva — Yekaterina Aleksandrovna
Y.Dubski — Detertinq
Yozef Lanqmiller (Y.Lanqmiller kimi) — Lloyd Corc
Radovan Lukavski — polkovnik Boyl
F.Valetski — Mantaşev
R.Romanov — Romanov
Ramiz Məlikov — Asanov
Əbdül Mahmudov — Əbdül
Sadıq Hüseynov — Fətullayev
Konstantin Adamov — fotoqraf
Nikolay Barmin — Petroviç
Şahmar Ələkbərov — Saleh
V.Daşdəmirov — Əli
Eldəniz Rəsulov — Seyidov
Elxan Quliyev
Elxan Cəfərov — Atamoğlan
Muxtar Maniyev
Aleksey Safonov
Bahadur Əliyev
Gəray Əlibəyov

 İstinadlar 

 Mənbə 
 Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13.
 Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 16; 154; 222.
 Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 214-216; 271.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

 Xarici keçidlər 
 Filmi izlə

Kateqoriya:1977-ci ilin Azərbaycan filmləri
Kateqoriya:Dram filmləri
Kateqoriya:Məhəbbət filmləri
Kateqoriya:Tarixi filmlər
Kateqoriya:Eldar Quliyevin filmləri
Kateqoriya:"Azərbaycanfilm" filmləri